অর্থবছরের (২০১৮-১৯) শুরুর প্রথম দুই মাসে রফতানি আয় ৬৭৯ কোটি ৫০ লাখ ডলার। যা লক্ষ্যমাত্রা থেকে ৩ দশমিক ২৪ শতাংশ বেশি। গত অর্থবছরের একই সময়ে রফতানি হয়েছিল ৬৬২ কোটি ৮৬ লাখ ডলারের পণ্য। এক্ষেত্রে রফতানি প্রবৃদ্ধি ২ দশমিক ৫১ শতাংশ। আর প্রথম দু’মাসে রফতানির লক্ষ্যমাত্রা ছিল ৬৫৮ কোটি ২০ লাখ ডলার। সর্বশেষ ২০১৭-১৮ অর্থবছরে পণ্য রফতানিতে দেশের আয় ছিল ৩৬৬৬ কোটি ৮১ লাখ ডলার। চলতি ২০১৮-১৯ অর্থবছরে পণ্য রফতানিতে লক্ষ্যমাত্রা ধরা হয় ৩৯০০ কোটি ডলার।